Aga ikkagi mul oli arvet vaja. Seadsin siis sammud oma nö kodupanka. Loomulikult esimene kontor viskas mind välja ja saatis peakontorisse. Marssisin siis teise linnaotsa tagasi. Seal võttis mind vastu järgmine tädi. Rääkisin oma loo ära, et mida mul vaja on. Tädi otsis mingid paberid, avalduse jne. Mul oli paar küsimust tingimuste kohta ja internetipanga kohta. Seepeale tõstis tädi käed ja teatas, et küsimustele vastamine ei ole enam tema kompetentsis ja ta peab minema  nüüd kedagi kutsuma. No OK, kutsugu siis. Tuli järgmine tädi. Oskas vähemalt tinguimustest rääkida ja küsimustele enam vähem vastata. EURi arve võib sul olla küll, tasu sellel ei ole, internetipangast näed ka seda, aga ühtegi tehingut sa ise teha ei saa. Selleks pead sa ilmuma sellesse samasse konkreetsesse peakontorisse. Nad vähemalt teadsid, et igas suuremas linnas on üks selline kontor, kus ma saan tehinguid teha. Asi kiskus juba jaburaks jälle. Ja siis tegin ma järgmise vea.....uurisin erinevaid  intressimäärasid, kursse ja küsisin 'kas see või teine varint?' küsimuse. Mõlemad tädid ehmusid ja teatasid, et sellistele küsimustele nad ei tohi vastata, et neil ei ole volitusi. Nemad tohivad ainult tutvustada. Et kui ma tahan sellistele küsimustele vastuse saada, siis nad panevad mulle aja kinni spetsialisti vastuvõtule. Mul hakkas juba aeg otsa saama ja ma loobusin. Teatasin, et eks ma arvutan siis ise kursse ja intresse. Uurisin, et kui ma nüüd avalduse ära täidan (3 lehekülge mõtekaid, mõttetuid ja väga  mõttetuid küsimusi), et mis siis edasi. Kas nad treivad mulle selle konto kohe valmis?? Loomulikult mitte!!!Et see on ikka nii keeruline ja nemad seda ei tee. Seda teeb ja otsustab mingi tagatuba, kes istub koos 2x nädalas. Et ehk 3 tööpäevaga saab asi tehtud.......Mul oli aeg otsas ja kopp ees, võtsin kõik paberid kaasa ja lahkusin. Olin kulutan peaaegu 4 tundi!!!! Ja tulemust endiselt polnud.